আ ল ম ফজলুর রহমান

মেজর জেনারেল আ ল ম ফজলুর রহমান এনডিসি, পিএসসি অবসরপ্রাপ্ত বাংলাদেশ সেনাবাহিনীর কর্মকর্তা এবং বাংলাদেশ রাইফেলস (বিডিআর) এর সাবেক মহাপরিচালক। অবসর গ্রহণের পর থেকে তিনি বাংলাদেশে নিরাপত্তা বিশ্লেষক হিসেবে কাজ করছেন। ১৯৫১ সালে উত্তরবঙ্গের দিনাজপুর জেলার সদর কোতয়ালী থানার পূর্ব মােহনপুর গ্রামে জন্মগ্রহণ করেন। তিনি স্নাতক শ্রেণিতে অধ্যয়নরত অবস্থায় ১৯৭১ সালের মুক্তিযুদ্ধে 'কাটলা মুক্তিফৌজ ও ইউথ রিসেপশন ক্যাম্প” এর নেতৃত্ব দেন এবং প্রত্যক্ষভাবে যুদ্ধে অংশগ্রহণ করেন। মুক্তিযুদ্ধ চলাকালীন বাংলাদেশ ওয়ার কোর্স-২ এর শিক্ষানবিশ ক্যাডেট হিসেবে তিনি ভারতস্থ মূর্তি একাডেমিতে প্রশিক্ষণরত অবস্থায় দেশ শত্রুমুক্ত হলে স্বাধীন সার্বভৌম বাংলাদেশে ফিরে আসেন এবং ঢাকায় প্রতিষ্ঠিত ব্যাটল স্কুলে প্রশিক্ষণ গ্ৰহণ শেষে ১৯৭২ সালের ৫ আগস্ট বাংলাদেশ সেনাবাহিনীতে পদাতিক কোরে কমিশন লাভ করেন। তিনি ঢাকার মিরপুরস্থ ডিফেন্স সার্ভিসেস কমান্ড অ্যান্ড স্টাফ কলেজ থেকে স্নাতক ডিগ্রি, গণচীনের জাতীয় প্রতিরক্ষা বিশ্ববিদ্যালয় থেকে জয়েন্ট অপারেশনে ডিপ্লোমা, পাকিস্তানের ন্যাশনাল ডিফেন্স কলেজ হতে ন্যাশনাল ডিফেন্স কোর্স এবং কায়েদে আযম আন্তর্জাতিক বিশ্ববিদ্যালয় থেকে ডিফেন্স অ্যান্ড স্ট্র্যাটেজিক স্টাডিতে ‘মাস্টার অব সায়েন্স” ডিগ্রি অর্জন করেন। আ ল ম ফজলুর রহমান মুক্তিবাহিনীর সদস্য ছিলেন এবং মুক্তিযোদ্ধা। তিনি পীরদিওয়ায় মুক্তিবাহিনী ক্যাম্পে প্রশিক্ষণ লাভ করেন। ২৯ ফেব্রুয়ারি ২০০০ সাল থেকে ১১ জুলাই ২০০১ সাল পর্যন্ত বাংলাদেশ রাইফেলসের প্রধান ছিলেন। বাংলাদেশ রাইফেলসে থাকা কালে তার নেতৃত্বে ২০০০ সালে বাংলাদেশ ও মিয়ানমারের মধ্যে ‘নাফ যুদ্ধ’ হয়েছিলো। বাংলাদেশের একজন সৈন্যেরও মৃত্যু হয়নি মিয়ানমারের ৬০০+ সৈন্য নিহত হয়েছিলো। মিয়ানমার পরাজয় মেনে নিয়ে শান্তিচুক্তি করে। ২০০১ সালের এপ্রিলে প্রতিবেশী রাষ্ট্র কর্তৃক জোরপূর্বক দখলকৃত সিলেটের পাদুয়া উদ্ধার করেন। যা ১৯৭২ সাল থেকে ২০০১ সাল পর্যন্ত বিএসএফের দখলে ছিল। ২০০১ সালের ১৮ এপ্রিল ভারত কুড়িগ্রাম জেলার রৌমারী উপজেলার বড়ইবাড়ি বিডিআর ক্যাম্প দখলের জন্য বাংলাদেশের অভ্যন্তরে আগ্রাসন চালায়। তার নেতৃত্বে বিডিআর বাহিনী অনুপ্রবেশকারী বর্ডার সিকিউরিটি ফোর্স (বিএসএফ) কে পরাজিত করে। (যা ২০০১ বাংলাদেশ-ভারত সীমান্ত সংঘর্ষ নামে পরিচিত) ভারতীয় বর্ডার সিকিউরিটি ফোর্স ঘটনাটির জন্য তাকে বিশেষভাবে দায়ী করে। তিনি নাগরিক সংগঠন 'নির্দলীয় গণ আন্দোলন ' প্রতিষ্ঠা করেন। কুমিল্লায় ময়নামতী গলফ এবং কান্ট্রি ক্লাবের প্রতিষ্ঠাতা সদস্য। তার একটি ব্যক্তিগত সাক্ষাৎকার প্রকাশিত হয় যেখানে তিনি দাবি করেন, বিএসএফ সে সময় পাদুয়ায় তাদের ক্যাম্প ও ১০ কি.মি. দূরবর্তী অন্য একটি ক্যাম্পের মধ্যে সংযোগ স্থাপনের জন্য ‘নো ম্যান’স ল্যান্ড’-এ রাস্তা নির্মাণ শুরু করেছিল যেটি আসলে বাংলাদেশের সীমারেখার ভিতরে পড়েছিল। ব্যক্তিগত জীবনে তিনি বিবাহিত ও এক কন্যাসন্তানের জনক। বাংলাদেশ আওয়ামী লীগের উপদেষ্টা পরিষদের সদস্য ও বর্তমান রাষ্ট্রপতি এবং দুদকের সাবেক কমিশনার মোহাম্মদ সাহাবুদ্দিন চুপ্পু বলেন, শেখ মুজিবুর রহমানের হত্যাকাণ্ডের পর ১৯৭৫ সালের ২০ আগস্ট তাকে শেখ মুজিব হত্যার প্রতিবাদের কারণে গ্রেফতার করে জেলখানায় নিয়ে যাওয়া হয় এবং সেখানে ফজলুর রহমান তাকে শারীরিক নির্যাতন করতে থাকা অবস্থায় তিরস্কারস্বরূপ বঙ্গবন্ধু শব্দটিকে বিকৃত করে ব্যবহার করেন। Gaur, Mahendra (২০০৫)। Foreign Policy Annual, 2001 : Events And Documents (ইংরেজি ভাষায়)। Gyan Publishing House। আইএসবিএন 9788178353432।  "Delhi, Dhaka agree to ensure border peace"। The Hindu। সংগ্রহের তারিখ ৯ এপ্রিল ২০১৭।  Hussain, Maaz। "Many in Bangladesh Oppose Proposed Defense Pact With India"। VOA (ইংরেজি ভাষায়)। সংগ্রহের তারিখ ৯ এপ্রিল ২০১৭।  "BDR chief Major-General A.L.M. Fazlur Rehman advocates tough line on India and Myanmar"। India Today। সংগ্রহের তারিখ ৯ এপ্রিল ২০১৭।  "Border Guard Bangladesh"। bgb.gov.bd। ২৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৭।  May 7, Shishir Gupta; May 7, 2001 ISSUE DATE:; October 31, 2001UPDATED:; Ist, 2012 17:20। "BDR chief Major-General A.L.M. Fazlur Rehman advocates tough line on India and Myanmar"। India Today (ইংরেজি ভাষায়)। সংগ্রহের তারিখ ২০১৯-০৬-২০।  "rediff.com: Jagat blames BDR chief for border skirmishes"। rediff.com। সংগ্রহের তারিখ ৯ এপ্রিল ২০১৭।  "চল্লিশে বাংলাদেশ"। বিবিসি বাংলা। সংগ্রহের তারিখ ২০১৯-০৬-২০।  "Ex-BDR chief floats political platform"। The Daily Star। ১০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৭।  "4. Moinamoty Golf & Country Club - Bangladesh Golf"। bdgolf.net। ১০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৭।  "A brush with Bangladesh"। frontline.thehindu.com। সংগ্রহের তারিখ ২০১৯-০৬-২০। [স্থায়ীভাবে অকার্যকর সংযোগ] Hali, Sultan M। "Resistance against India in BD"। hvk.orghvk.org। Pakistan Observer। সংগ্রহের তারিখ ৯ এপ্রিল ২০১৭।  "New Age | The Outspoken Daily"। web.archive.org। ২০১৪-০২-২২। Archived from the original on ২০১৪-০২-২২। সংগ্রহের তারিখ ২০১৯-০৬-২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) চুপ্‌পু, মো সাহাবুদ্দিন (১৫ আগস্ট ২০২১)। "আমার দেখা বঙ্গবন্ধু"। বিডিনিউজ২৪। ১৬ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২২।